Decizia etapei de încadrare ( proiect)

Nr. ………. din 25.07.2024

 Ca urmare a solicitării de emitere a *acordului de mediu* adresate de **MAHMUD IMPEX S.R.L.** *prin CHWIHANA ABDUL RAZAK ,* cu adresa in municipiul Constanta, b-dul Tomis nr. 234, bloc TD15, ap. 47, judetul Constanta, înregistrată la Agenţia pentru Protecţia Mediului Constanţa cu nr. 6779RP din 16.08.2023, în baza Legii nr. 292/2018, *privind evaluarea impactului anumitor proiecte publice şi private asupra mediului* şi a Ordonanţei de urgenţă a Guvernului nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare,

 Ca urmare a parcurgerii *etapei de incadrare* in procedura de evaluare a impactului asupra mediului, dupa consultarea membrilor **C.A.T. in data de 17.07.2024**, Agentia pentru Protectia Mediului Constanta decide, ca *proiectul*: **CONSTRUIRE FERMA DE ANIMALE (*cu respectarea functiunilor prevazute la art. 92 alin. (2) lit. c) si e) din Legea fondului funciar nr. 18/1991, republicata, cu modificarile si completarilor ulterioare),***  propus a fi amplasat in **comuna Crucea, sat Stupina, extravilan, parcela A712/21, nr. cadastral 101097, judetul Constanta, nu se supune evaluarii impactului asupra mediului.**

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul **se încadrează** în prevederile Legii 292/2009, **Anexa nr.2, pct. 1 , lit e) si**  **pct. 2, lit d-3);**

b) proiectul **nu intră** sub incidenţa art. 28 din O.U.G. nr. 57/*2007 privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare**;**

c) proiectul propus **intra** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare**;**

d) în conformitate cu criteriile prevăzute în anexa nr. 3 a Legii nr. 292/2018:

**1. Caracteristicile proiectelor:**

  **La identificarea caracteristicilor proiectelor se iau în considerare următoarele aspecte:**

Prin proiect, se propune construirea unei ferme de animale, prin realizarea unor adăposturi pentru ovine. Se vor realiza 4 (patru) adăposturi pentru animale, o hală pentru depozitarea furajelor și un corp de clădire-birouri.

Procesul tehnologic se va desfășura în flux continuu, 365 zile/an, 24 h/zi.

Capacitatea maximă va fi de **10 000 capete ovine de carne ( 2500 capete ovine carne/adăpostx 4 adăposturi).**

**Suprafața totală teren S = 100000 mp ( 10 ha)**

Sc grajd = **495**,00mp x 4 adaposturi = 1980,00 mp

Sc hală furaje = **590**,00 mp

Sc corp clădire = 134,17 mp

Sc propusă = 2704,17 mp

Sd propusă = 2704,17 mp

S alei pietonale și carosabile = 4533,01 mp

S spațiu verde = 91912,54 mp

**Suprafața platformei de dejecții va fi de 2000,00mp și va avea un volum de 4000,00 mc.**

Adăposturile pentru ovine vor fi realizate din structură metalică cu acoperiș tip șarpantă în două ape și învelitoare din panouri sandwich.

Suprafața construită pentru fiecare adăpost va fi de 495 mp, rezultând o suprafață construită totală de 1980 mp.

Hala propusă pentru depozitarea furajelor se va realiza pe structură metalică cu acoperiș tip șarpantă în două ape și invelitoare din panouri sandwich.

Suprafața construită hală furaje = 590,00 mp

Corpul de clădire (birouri, vestiar, grup sanitar, filtru sanitar, bucătărie) se va realiza pe cadre din beton armat cu închideri din zidărie de BCA și termoizolație din polistiren expandat de 10cm grosime.

Acoperișul va fi tip șarpantă cu învelitoare din tablă tip țiglă.

Suprafața construită propusă = 134,17mp

*Zonificarea funcțională a amplasamentului:*

*-* Adăpost animale;

- Filtru sanitar;

- Realizarea unei platforme compartimentată pentru depozitarea gunoiului de grajd;

- Realizarea unui sistem de canalizare propriu;

- Împrejmuirea cu perdea vegetală de protecție și amenajarea unui spațiu verde;

- Racordarea la utilități (alimentare cu apă, energie electrică);

- Construirea unui bazin pentru purin, respectiv construirea unui bazin vidanjabil;

- Realizarea căilor de comunicaţie ȋn incintă (acces pietonal și carosabil).

*Alimentarea cu apă* se va realiza prin execuția unui foraj cu caracter de explorare-exploatare, până la adâncimea de 60 m, care să capteze acviferul cantonat în calcarele carstificate şi fisurate, și în șisturile verzi alterate, pentru a asigura un debit atât cantitativ cât și calitativ necesar pentru asigurarea alimentării cu apă a obiectivului. Debitul de apă solicitat este de 2,5 l/s. În cazul în care debitul solicitat nu este asigurat, se va executa un al dolilea foraj cu aceleași caracteristici.

Echiparea forajelor se va face astfel:

- diametru cu care se va fora este 325 mm si se va tuba cu o coloană cu diametrul de 225 mm.

Forajul/forajele vor fi echipate cu câte o pompă submersibilă al cărei debit maxim să nu depăşească debitul optim de exploatare stabilit pe baza rezultatelor obţinute la pompările experimentale.

Pentru a stabili intervalul optim ce urmează a se capta (prin echipare cu coloană filtrantă), se vor recolta probe de teren în vederea stabilirii stratificaţiei.

*Necesarul de apă:*

- zilnic mediu = 101,49 mc

- zilnic maxim = 137,01 mc

- anual mediu = 37043,85 mc

- anual maxim = 50008,65 mc

*Cerința de apă:*

- zilnic medie = 113,97 mc

- zilnic maximă = 153,72mc

- anual medie = 41599,34 mc

- anual maximă = 56108 mc

**Evacuarea apelor uzate**

*Apele uzate menajere* vor fi preluate gravitațional din zona administrativă pe sub placa parterului în rețeaua exterioară propusă, formată din tuburi tip PVC-KG cu diametre cuprinse între 110 și 250 mm, cămine menajere din beton sau PP cu diametrele de 800 și 1000 mm.

Rețeaua de canalizare menajeră exterioară va avea o lungime de aproximativ pe 75 m, iar pentru rețeaua de canalizare menajeră interioră se vor utiliza conducte din PP cu diametrele cuprinse între 32 și 110 mm.

Evacuarea apelor uzate menajere se va face într-un bazin vidanjabil, din PVC tip Valrom, având capacitatea de **12 mc,** care va fi vidanjat de către o societate acreditată.

*Volume de ape uzate menajere evacuate:*

- zilnic mediu = 0,08 mc

- zilnic maxim = 0,104 mc

*Apele pluviale* curate de pe șarpantele clădirilor se vor prelua prin sistem jgheab burlan și se vor deversa într-un bazin de retenție amplasat în incită. Rețeaua de ape pluviale curate este formată din conducte de canalizare tip PVC-KG cu diametre cuprinse între 110 și 300 mm și cămine de canalizare din beton sau PP cu diametre cuprinse între 800 mm și 1000 mm.

Apele pluviale preluate de pe suprafețele betonate deschise circulației, parcări și drumuri de acces se vor prelua separat față de apele pluviale curate și se vor trata cu ajutorul unui separator de hidrocarburi de capacitate 40 l/s. Pentru deversarea acestora se vor utiliza același tip de conducte, cămine și diametre ca pentru apele puviale curate.

Lungimea traseului de ape pluviale este de aproximativ 410 m.

Apele pluviale curate și apele pluviale infestate cu hidrocarburi tratate se vor capta într-un bazin de retenție de capacitate 400 mc din beton armat amplasat în incintă.

Apele pluviale captate se vor utiliza pentru irigarea spațiului verde. Golirea bazinului se va realiza cu ajutorul unui grup de pompe submersibile.

*Platforma dejecții*

Se propune realizarea unei platforme de dejectii din beton cu fundaţie şi pereţi impermeabili şi rezistenţi la coroziune. Suprafața platformei de dejecții va fi de 2000,00 mp și va avea un volum de 4000,00 mc.

Spaţiul de depozitare va fi golit cu regularitate pentru inspectare şi lucrări de întreţinere.

Platforma de depozitare a gunoiului va fi hidroizolată la pardoseală, va fi construită din beton, și va fi prevăzută cu pereţi înalţi de 2 metri şi cu praguri de reţinere a efluentului şi canal de scurgere a acestuia spre bazinul de retenţie, betonat, V = 32 mc, amplasat lângă platforma de dejecții, în partea de sud-est. Acest bazin va fi vidanjat la fel ca și cel pentru ape uzate menajere.

Gunoiul va fi păstrat pe platformă îndesat, acoperit cu un strat de pământ de 15 – 20 centimetri grosime, după care va fi utilizat pentru fertilizarea terenurilor agricole, proprii, în perioadele de aplicare.

**Beneficiarul va solicita și proiectantul va prevedea:**

Platforma de dejecții va fi impermeabilizată și dimensionată corespunzător capacității fermei.

**Se vor executa două foraje de observație, amonte și aval pe direcția de curgere a apei subterane pentru urmărirea influenței bazinului de stocare dejecții asupra calității apei din pânza freatică.**

***Organizarea de santier***

*Organizarea de șantier* se va amenaja strict pe terenul beneficiarului si nu va afecta domeniul public*;* se va realiza împrejmuirea provizorie a organizarii de șantier; organizarea de santier va fi dotată cu o toaleta ecologica; in incinta organizarii de șantier se va amenaja o platforma pentru depozitarea temporară a materialelor de construcții utilizate și a deșeurilor generate.

 b) cumularea cu alte proiecte existente si/sau aprobate: *nu e cazul.*

 c) utilizarea resurselor naturale, in special a solului, a terenurilor, a apei si a biodiversitatii – *apa din puturile forate.*

 d) producţia de deşeuri – ***în perioada lucrărilor rezultă*** *deşeuri specifice activităţii de construire:*

Deseurile potentiale ce pot rezulta in urma desfasurarii *activitatilor de constructie-montaj*, (*Decizia Comisiei 2014/955/UE de modificare a Deciziei 2000/532/CE de stabilire a unei liste de deseuri în temeiul Directivei 2008/98/CE a Parlamentului European si a Consiliului*) sunt urmatoarele:

|  |  |  |  |
| --- | --- | --- | --- |
| **COD DEȘEU** | **DENUMIREA DEȘEULUI** | **STAREA FIZICĂ** | **MANAGEMENT-UL DEȘEURILOR** |
| 15 01 02 | ambalaje de materiale plastice | SS | Se vor elimina de către societatea de salubritate de pe raza administrativ-teritorială a localității. |
| 15 01 03  | ambalaje de lemn | S |
| 15 01 04 | ambalaje metalice | S |
| 15 01 06 | ambalaje amestecate | S/SS |
| 17 01 01 | beton (resturi de beton) | S | Se vor valorifica/elimina de către societatea de salubritate de pe raza administrativ-teritorială a localității. |
| 17 02 01 | lemn | S |
| 17 02 03 | materiale plastice | S |
| 17 04 05 | fier (armătură) | S |
| 17 05 04 | pământ și pietre, altele decât cele specificate la 17 05 03\*  | S | Pământul excavat pentru execuția obectivului de investiții se poate considera ca fiind pământ necontaminat și se poate valorifica în timpul execuției ca umplutură de pământ și/sau pentru amenajarea terenului. |
| Se vor valorifica/elimina de către societatea de salubritate de pe raza administrativ-teritorială a localității. |
| 17 09 04 | amestecuri de deșeuri de la construcții și demolări, altele decât cele specificate la 17 09 01\*, 17 09 02\* și 17 09 03\* | S |
| 20 01 01 | hârtie și carton | SS |
| 20 01 02 | sticlă | S |
| 20 01 08 | deșeuri biodegradabile (resturi alimentare de la muncitori) | S /SS/ L | Se vor elimina de către societatea de salubritate de pe raza administrativ-teritorială a localității. |

 e) poluarea si alte efecte nocive: *emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor*.

 f) riscurile de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform cunostintelor stiintifice: *nu este cazul*.

 g) riscurile pentru sanatatea umana (de exemplu, din cauza contaminarii apei sau a poluarii atmosferice): *nu este cazul.*

**2. Amplasarea proiectelor**

 Sensibilitatea ecologica a zonelor geografice susceptibile de a fi afectate de proiecte trebuie luata in considerare, in special in ceea ce priveste:

a) utilizarea actuala si aprobata a terenurilor: ***conform Certificatului de Urbanism nr. 41 din 26.10.2022, emis de Primaria comunei Crucea: teren aflat in extravilan***; folosinta actuala a terenului: ***arabil***; destinația terenului stabilita prin documentatiile de urbanism aprobate: ***terenuri agricole.***

b) bogatia, disponibilitatea, calitatea si capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona si din subteranul acesteia*: nu este cazul*.

 c) capacitatea de absorbţie a mediului natural, acordandu-se o atentie speciala urmatoarelor zone:

1. zone umede, zone riverane, guri ale raurilor: *nu este cazul*.

 ii) zone costiere si mediul marin: *nu este cazul*.

 iii) zonele montane şi forestiere: *nu este cazul*.

 iv) rezervaţii si parcuri naturale: *nu este cazul*.

 v) zone clasificate sau protejate de dreptul national; zone Natura 2000 desemnate de statele membre in conformitate cu Directiva 92/43/CEE si cu Directiva 2009/147/CE: *nu este cazul*.

 vi) zonele in care au existat deja cazuri de nerespectare a standardelor de calitate a mediului prevazute in dreptul Uniunii si relevante pentru proiect sau in care se considera ca exista astfel de cazuri: *nu este cazul***.**

 vii) zonele cu o densitate mare a populatiei: ***comuna Crucea, sat Stupina.***

 viii) peisaje si situri importante din punct de vedere istoric, cultural sau arheologic*: nu este cazul*.

**3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate in raport cu criteriile stabilite la punctele 1 si 2 din prezenta anexa, avand in vedere impactul proiectului asupra factorilor prevazuti la articolul 3 alineatul (1), si tinand seama de:

 a) importanta si extinderea spatiala a impactului (de exemplu, zona geografica si dimensiunea populatiei care poate fi afectata): *nu este cazul*.

 b) natura impactului: *redus*.

 c) natura transfrontaliera a impactului: *proiect fără impact transfrontalier*.

 d) intensitatea si complexitatea impactului: *in perioada de executie impactul asupra mediului este redus si temporar, riscul potential de poluare a solului fiind dat de pierderi accidentale de carburanti sau lubrefianti de la vehicule si utilaje.*

 e) probabilitatea impactului: *redusă, urmare a argumentelor menţionate la punctele a si b*.

 f) debutul, durata, frecvenţa şi reversibilitatea preconizate ale impactului: *impactul asupra mediului va exista în perioada desfăşurării lucrărilor de construire.*

 g) cumularea impactului cu impactul altor proiecte existente si/sau aprobate: *nu este cazul***.**

 **II. In conformitate cu decizia nr.** 12293/I.P./27.06.2024**, emisă de ADMINISTRATIA BAZINALA DE APA DOBRGEA LITORAL, proiectul nu necesita elaborarea studiului de evaluare a impactului asupra corpurilor de apă.**

 **Măsurile şi condiţiile de realizare a proiectului în conformitate cu** **Avizul de gospodărire a apelor nr. ………din ……………….2024, emis de ADMINISTRATIA BAZINALA DE APA DOBROGEA LITORAL,** sunt:

* Se vor solicita și obține, înainte de începerea lucrărilor, toate avizele și autorizațiile necesare, conform legii.
* Caracteristicile forajului se vor determina prin pompări experimentale executate în trei trepte. Ultima treaptă de pompare va avea o durată de minim 24 ore.
* Forajul va avea caracter de explorare-exploatare, iar săparea lui se va opri la adâncimea proiectată (60 m). Dacă debitul solicitat nu este asigurat, se va executa un al doilea foraj cu aceleași caracteristici.
* Se va întocmi fişa forajului/forajelor conform prevederilor Ordinului nr. 3147/2023 al Ministeriului Mediului, Apelor şi Pădurilor.
* Se vor preleva probe de apă din foraj, se vor efectua analize fizico-chimice şi bacteriologice.
* Să monteze aparat de măsură a debitelor şi volumelor de apă captate din subteran, conform art. 59 din Legea Apelor nr. 107/1996 cu modificările şi completările ulterioare.
* Debitul pompei cu care se va echipa forajul/forajele nu va depăşi debitul recomandat pentru exploatare.
* Bazinul vidanjabil, precum și platforma de dejecții se vor realiza în aşa fel încât să fie impermeabile pentru prevenirea oricărei forme de poluare a pânzei freatice.
* Proiectantul lucrărilor îşi asumă întreaga responsabilitate privind soluţiile constructive alese şi dimensionarea acestora, iar în cazul producerii unor fenomene de natură să producă pagube materiale sau umane, autoritatea de gospodărire a apelor va fi exonerată de plata daunelor.
* Valorile indicatorilor de calitate a apelor pluviale care vor fi utilizate pentru irigat spații verzi se vor încadra în valorile limită admisibile, conform prevederilor H.G. nr. 188/2002, cu completările şi modificările ulterioare NTPA 001/2002.
* La punerea în funcţiune a unităţii, se va încheia contract pentru preluarea apelor uzate menajere rezultate, precum și pentru preluarea efluentului din bazinul de retenție de la platforma de dejecții şi transportul acestora la o staţie de epurare.
* Să prevadă dotări minime pentru transportul şi administrarea fracţiunii solide.
* În timpul executării lucrărilor să nu afecteze calitatea apelor subterane. Se interzice orice evacuare de ape uzate neepurate în apele de suprafață și subterane. Nu se admite soluția evacuare în subteran a apelor uzate epurate.
* În cazul producerii unor poluări accidentale în timpul execuției lucrărilor, întreaga răspundere din punct de vedere al depoluării zonei și suportării eventualelor costuri revine beneficiarului.
* Beneficiarul are obligația să anunțe, în scris, A.B.A. Dobrogea-Litoral despre data de începere a lucrărilor, cu 10 zile înainte de aceasta, precum și data de finalizare a acestora.
* Avizul de gospodărire a apelor își menține valabilitatea pe toată durata de realizare a lucrărilor, dacă execuția acestora a început în cel mult 24 de luni de la data emiterii acestuia și dacă au fost respectate prevederile înscrise în aviz, în caz contrar avizul își pierde valabilitatea, cu excepția cazului în care proiectul deține autorizație de construire aflată în termen de valabilitate.
* După finalizarea investiției, beneficiarul are obligația să solicite și să obțină autorizație de gospodărire a apelor, pe baza unei documentații tehnice de fundamentare întocmită în conformitate cu Ordinul Ministerului Mediului, Apelor și Pădurilor nr. 3147/2023 privind *aprobarea Procedurii de emitere a autorizației de gospodărire a apelor.*
* Punerea în funcţiune a investiţiei se va face numai după încheierea abonamentului de utilizare/exploatare a resurselor de apă. Pentru utilizarea/exploatarea resursei fără abonament de utilizare/exploatare se percep penalitaţi care reprezintă de zece ori valoarea contribuţiei.
* Dacă pe parcursul derulării investiției apar modificări ale datelor care au stat la baza emiterii prezentului aviz, se va solicita aviz de gospodărire a apelor modificator conform prevederilor Ordinului nr. 828/04.07.2019 al Ministerului Apelor și Pădurilor.
* Să permită accesul personalului de gospodărire a apelor în incinta obiectivului, în scopul îndeplinirii atribuțiilor de control, conform prevederilor Legii Apelor nr. 107/1996, modificată și completată.

 h) posibilitatea de reducere efectiva a impactului: ***prin respectarea urmatoarelor conditii de realizare a proiectului:***

* împrejmuirea corespunzătoare a zonelor de lucru, montarea de avertizoare, etc;
	+ materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
	+ managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 *privind autorizarea executării lucrărilor de construcţii, republicată,* cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE *de stabilire a unei liste de deşeuri în temeiul Directivei 2008/98/CE a Parlamentului European şi a Consiliului*;
* în conformitate cu OUG nr. 92/2021, *privind regimul deseurilor,*cu modificari si completari, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;
* in conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* in conformitate cu OUG nr. 92/2021, *privind regimul deseurilor,* cu modificari si completari , gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

 a) fără a genera riscuri de contaminare pentru aer, apă, sol, faună sau floră;

 b) fără a crea disconfort din cauza zgomotului sau a mirosurilor; şi

 c) fără a afecta negativ peisajul sau zonele de interes special;

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - *Limite admisibile ale nivelului de zgomot din mediul ambiant*, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- *Calitatea aerului în zone protejate*;
* indicatorii de calitate ai apelor uzate evacuate în bazinul vidanjabil se vor încadra în limitele impuse de H.G. nr. 188/2002 anexa 2 – NTPA 002/2002, modificat și completat cu H.G. nr. 352/2005;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificari si completari;
* respectarea prevederilor H.C.J.C. nr. 152/22.05.2013 *privind stabilirea suprafetelor minime de spatii verzi si a numarului minim de arbusti, arbori, plante decorative si flori aferente constructiilor realizate pe teritoriul administrativ al judetului Constanta*;
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare.

***La finalizarea lucrarilor se va inainta la APM Constanta raportarea privind evidenta***

***deseurilor generate ca urmare a desfasurarii lucrarilor de construire.***

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV, ŞEF SERVICIU A.A.A.,

Celzin LATIF Lavinia-Monica ZECA

 Întocmit,

 Consilier Otilia Liana ISPAS

Nota: redactat in 3(trei) exemplare.